Cuneiform Tablet Kt n/k 1637 (LAPO 19 95)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ma-nu-ki-a-šur qí-bi₄-ma um-ma a-šur-ma-lik ù šu-be-lúm-ma a-na-kam ru-ba-um ANŠE.ḪI.A ù URUDU ú-šé-er-ni-a-tí be-er-tám ik-ta-lá um-ma šu-ut-ma a-na a-ba-e-a šu-up-ra-ma šu-ma um-ma a-ba-ú-a-ma ší-im-šu li-iš-qú-ul li-iš-pu-ru-ni-ma lá-dí-in a-ma-kam a-na kà-ri-im pu-nu-ma kà-ru-im li-im-li-ik a-ma-kam um-ma a-ta-ma 2 GÚ URUDU ša šu-{d}EN.LÍL a-na-kam um-ma a-lá-bu-um-ma i-na ŠÀ.BA 1 GÚ URUDU ša be-ú-lá-tí-a a-ta a-ma-kam ma-lá-kà 4 ma-na AN.NA ru-ba-um e-ri-iš-ni-a-tí um-ma šu-ut-ma lá pá-al-ḫa-tù-nu AN.NA bi-lá-ni-ma a-dí KÙ.BABBAR a-da-na-ku-nu-tí-ni AN.NA lá ta-da-na-nim a-pu-tum 4 ma-na AN.NA da-mì-iq-ma ku-nu-uk-ma a-lá-bu-um lu-ub-lam pá-ni a-na É.GAL-lim ni-dí-in um-ma a-šur-ma-lik-ma a-bi₄ a-ta a-wa-at-kà le-e ak-ta-ša-ad ar-ḫi-iš té-er-ta-kà li-li-kam-ma ḫa-ra-ni lá-li-ik